# Miestna organizácia Slovenského rybárskeho zväzu Brezno

# a

# Rybárske potreby Hronka

### **usporiadajú**

### **D:\Muchy\Hospodar 2020\logo Brezno.jpg index.png**

**2.ročník**

# „Horehronský blyskáč“

**12. 6. 2022**

### **Propozície pretekov v LRU Prívlač**

**Termín konania: 12. 6. 2022 (nedeľa)**

**Miesto konania: Rieka Hron č.12**

**Organizačný štáb:**

Riaditeľ pretekov: Ing. Václav Riapoš

Technický vedúci: Ivan Nosko, Radovan Rusko

Hlavný rozhodca: Rastislav Balcar, Šimon Lepko

Zdravotné zabezpečenie: 112

**Technické pokyny:**

Preteká sa v disciplíne LRU - prívlač

Bodovací preukaz slúži zároveň ako povolenie na rybolov

**Pretekárska trať:** Rieka Hron

Trať bude vytýčená na jednej, alebo oboch stranách rieky, podľa možnosti prístupu na pretekárske stanovište. Čísla štandov budú vyznačené páskou na brehoch rieky. V celej dĺžke vytýčenej pretekárskej trate je možné brodenie. Šírka toku je 5-10 metrov, dno tvrdé kamenisté, s hĺbkou vody do 1m a dĺžkami štandov cca 100 -200 m.

**Sektor A**  Hron č.12, od Obú Vaľkovňa po žel. stanicu v Pohorelej

**Sektor B** Hron č.12, od Mve Heľpa po most pod žel. stanicou Heľpa

**Bodované ryby:** pstruh potočný, pstruh dúhový, sivoň americký, lipeň tymianový

**Zraz a štáb pretekov**: Spoločenský dom, Závadka nad Hronom

**Štartovné :** 15 € - zahrnutý obed

**Prihláška na preteky :** Radovan Rusko t.č. 0911 965 400

Ivan Nosko t.č. 0903 550 723

Štartovné je potrebné uhradiť do 5. júna 2022 v rybárskych potrebách Hronka v Brezne, alebo v obchode s rozličným tovarom Ramuľka v Závadke nad Hronom.

**Časový harmonogram pretekov:**

 06.45 – 07.00 Prezentácia

07.00 – 07.15 Slávnostné otvorenie pretekov

07.15 – 07.30 Losovanie

07.30 – 08.30 Presun pretekárov na stanovištia

**08.30 –10.00 1. kolo preteku**

10.00 – 10.30 Presun pretekárov na stanovištia

**10.30 – 12.00** **2. kolo preteku**

12.00 – 14.00 Obed – prestávka

**14.00 – 15.30** **3. kolo preteku**

15.30 – 16.00 Presun pretekárov na stanovištia

16.00 **–** 17.30 **4.kolo preteku**

17.30 – 18.30 spracovanie bodovacích preukazov

 18.30 – **vyhlásenie výsledkov**

**Technické ustanovenia :**

* pretekov sa môže zúčastniť každý rybár Mo SRZ Brezno nad 18 rokov, ktorý uhradí štartovné
* preteky sa uskutočnia spôsobom „Chyť a pusť“
* v prípade nepriaznivých hydrologických podmienok sa preteky preložia na iný termín
* vykonávanie tréningu na plánovanej trati určenej propozíciami, je týždeň pred

pretekmi zakázaný.

* chytať sa bude v štyroch kolách po 90 min
* trať bude rozdelená do sektorov **A**a **B**
* pretekári budú rozlosovaní do 4 skupín
* každý pretekár bude dva krát loviť a dva krát rozhodovať
* žrebovanie jednotlivých úsekov (štandov) sa vyžrebuje pomocou určeného programu

****

Pretekári pretekajú v štyroch skupinách A, B, C a D.

 V každej skupine pretekov preteká a rozhoduje ¼ prihlásených pretekárov. Pretekári vyžrebovaní do skupiny A pretekajú v 1. pretekoch v sektore A a pretekári vyžrebovaní do skupiny B pretekajú v 1. preteku v sektore B. Pretekári vyžrebovaní do skupiny C rozhodujú v 1. preteku v sektore A a pretekári vyžrebovaní do skupiny D rozhodujú v 1. preteku v sektore B. V 2. preteku súťažiaci vyžrebovaní do skupiny C lovia na pretekárskych úsekoch v sektore A a pretekári vyžrebovaní do skupiny D lovia na pretekárskych úsekoch v sektore B. Pretekári zo skupín C a D lovia v 2. pretekoch v pretekárskych úsekoch, ktorých číslo je dané číslom pretekárskeho úseku v ktorom rozhodovali v 1. pretekoch + 1. Pretekári zo skupín A a B v 2. preteku rozhodujú v pretekárskych úsekoch a sektoroch v ktorých súťažili v 1. preteku. Poobede v 3. preteku lovia pretekári, ktorí boli vyžrebovaní do skupiny C v sektore B a pretekári, ktorí boli vyžrebovaní do skupiny D v sektore A v pretekárskych úsekoch, ktorých číslo je totožné s číslom súťažného úseku. Pretekári vyžrebovaní do skupiny A rozhodujú v 3. preteku v sektore B a pretekári vylosovaní do skupiny B rozhodujú v sektore A. V 4. preteku súťažiaci vylosovaní do skupiny A lovia v sektore B a pretekári vylosovaní do skupiny B lovia v sektore A. Pretekári zo skupín A a B lovia v 4. pretekoch v pretekárskych úsekoch, ktorých číslo je dané číslom pretekárskeho úseku v ktorom rozhodovali v 3. pretekoch + 1. Pretekári zo skupín C a D v 4. preteku rozhodujú v pretekárskych úsekoch a sektoroch v ktorých pretekali v 3. preteku.

Všetky informácie o preteku budú mať pretekári zapísané v bodovacom preukaze (meno pretekára, meno rozhodcu a číslo pretekárskeho úseku.

**Použité náradie :**

* chytá sa na prívlačové nástrahy s použitím prívlačového prútu a navijaku
* povolené je loviť na max 1 nástrahu osadenú háčikmi bez protihrotu, prípadne háčikmi so zatlačeným protihrotom
* počet prívlačových prútov je neobmedzený, pričom k praktickému lovu sa môže použiť len jeden

**Použité nástrahy :**

* vobler, blyskáč, plandavka, guma, strímer

**Lov :**

* lov je povolený z brehu aj z vody.
* pretekár začína loviť vo vyžrebovanom pretekárskom úseku, ktorý je zhodne označený

 s vyžrebovaným číslom.

* na začiatku pretekov má pretekár ktorý je bližšie k označeniu začiatku svojho úseku prednosť a druhý pretekár sa nemôže priblížiť na vzdialenosť kratšiu ako 20 m.
* pretekár počas lovu môže loviť ryby iba vo vyžrebovanom úseku.
* ryba ulovená počas riadneho času určeného pre lov v propozíciách súťaže a podobratá do 10

min. po ukončení riadneho času určeného pre lov, bude sa súťažiacemu počítať ako úlovok.

* akékoľvek vnadenie pred a počas pretekov je zakázané.
* je zakázaný lov z vodných stavieb, alebo cestných stavieb
* nie je dovolený lov mimo vyžrebovaný pretekársky úsek, v neutrálnom pásme, ako

aj pred začiatkom pretekov a po ich ukončení.

* ryba, ktorá pri zdolávaní unikne mimo povolený pretekársky úsek, bude

regulárnym úlovkom, pokiaľ bude vrátená do vyžrebovaného úseku a následne vylovená

pretekárom vo svojom úseku, pritom pretekár nesmie vystúpiť zo svojho pretekárskeho úseku.

**V preteku sa hodnotia iba tieto druhy rýb:**

* pstruh potočný ( Pp )
* pstruh dúhový ( Pd )
* sivoň potočný(Sa)
* lipeň tymianový( Li )
* hodnotená ryba musí byť zaseknutá v hlavovej časti, t.j. od špičky nosa po zadný okraj žiabrového oblúka
* rybu zaseknutú mimo hlavovú časť je pretekár povinný po ulovení podľa možností bez fyzického kontaktu a bez zbytočného odkladu s náležitou opatrnosťou vrátiť späť do vody.

**Bodovanie úlovkov :**

* poradie pretekárov v jednotlivých kolách určuje počet ulovených rýb, nezávisle od ich dĺžky, ktoré sa zapisujú do bodovacieho preukazu.
* pre prípad, že pretekári ulovia zhodný počet rýb, rozhodne zapísaná ryba s väčšou veľkosťou.
* merať sa bude každá prvá ryba v preteku.
* v prípade, že počas preteku pretekár chytí väčšiu rybu ako prvú, môže si ju dať odmerať a zapísať, a tá rozhodne v prípade zhody počtu úlovkov.
* ostatné chytené ryby zdolá do podberáka a bez merania a na pokyn rozhodcu, ktorý uzná rybu za úlovok s náležitou opatrnosťou rybu vráti späť do vody. Vybrodí z vody k rozhodcovi, kde rozhodca zapíše druh ulovenej ryby a pretekár ju podpíše v bodovacom preukaze.
* každá bodovaná ryba musí byť zdolaná pomocou podberáka!!!

**Meranie úlovkov :**

* rozhodcovia v prvých kolách obdržia mierky (korýtka) za ktoré budú zodpovední počas celého preteku
* podobratú rybu do podberáka prinesie pretekár na breh vyžrebovaného

súťažného úseku na meranie rozhodcovi, ktorý je povinný sledovať kam sa súťažiaci

rozhodne vystúpiť na breh z vody a bez zbytočného odkladu a s náležitou opatrnosťou

ho nasledovať tak, aby pretekár prípadným čakaním na rozhodcu stratil čo najmenej

času.

* rozhodca s navlhčenými rukami šetrne rybu vyberie z podberáka, uvoľní háčik

a uloží ju do navlhčenej mierky hlavou smerom k začiatku meracej stupnice.

* po odmeraní s presnosťou na jeden mm, rozhodca rybu oživí podržaním ryby hlavou proti

smeru toku a pustí späť do vody.

* rozhodca je povinný celý tento proces vykonať bez odkladu a s náležitou opatrnosťou.
* akýkoľvek fyzický kontakt pretekára s rybou počas zdolávania a merania je neprípustný.
* dĺžku ulovenej ryby zapíše rozhodca do bodovacieho preukazu s presnosťou na jeden mm.
* zároveň do bodovacieho preukazu zapíše čas ulovenia a druh ulovenej ryby.
* po zapísaní týchto údajov rozhodcom do bodovacieho preukazu pretekára, podpíše pretekár zapísané údaje.
* po podpísaní údajov pretekárom v bodovacom preukaze sa žiadne sťažnosti alebo

protesty vzhľadom k dĺžke ryby neprijímajú.

* v prípade ak dôjde k sporu medzi rozhodcom a pretekárom o dĺžke ryby, o dĺžke

ryby s konečnou platnosťou rozhodne rozhodca.

* v prípade straty ryby vinou rozhodcu počas hodnotenia, bude súťažiacemu

priznaný priemer bodov za platné ryby v sektore v daných pretekoch. V bodovacej karte

sa táto skutočnosť označí „SR“ (stratená ryba).

* na konci pretekov rozhodca vyškrtne riadok pod poslednou rybou, aby nedošlo k dodatočnému dopísaniu úlovku !!!

**Hodnotenie :**

* súčet umiestnení každého pretekára z obidvoch kôl súťaže určí konečné poradie

pretekárov, pričom najnižší súčet umiestnení znamená najlepšie celkové umiestnenie

súťažiaceho.

* pri rovnakom súčte umiestnení dvoch a viacerých pretekárov je ďalším kritériom

pre určenie poradia týchto pretekárov počet ulovených rýb.

* ak zhoda aj naďalej pretrváva, je ďalším kritériom pre určenie poradia týchto

pretekárov najdlhšia nimi ulovená ryba v pretekoch.

* ak je aj najdlhšia ulovená ryba je rovnaká, získajú títo súťažiaci rovnaké umiestnenie a podľa počtu takýchto súťažiacich sa ďalšie umiestnenia vynechávajú.

**Povinnosťou osobných rozhodcov je:**

* dohliadať na činnosť súťažiaceho pri love a hodnotiť súlad so súťažnými pravidlami
* kontrolovať súťažiaceho v pridelenom súťažnom úseku
* uvoľniť, zmerať a šetrne pustiť do vody meranú rybu
* zaznamenať výsledky merania do bodovacieho preukazu
* prenášať časové signály

**Záverečné ustanovenia:**

* všetci pretekári musia mať platné preukazy člena SRZ
* všetci pretekári štartujú na vlastné nebezpečenstvo.
* tréning na vytýčenej trati je možný do **05.06.2022** vrátane, s platným povolením na rybolov, po tomto termíne je pretekárska trať pre pretekárov uzatvorená, vykonávanie lovu pretekármi je zakázané pod sankciou diskvalifikácie.

Informácie o preteku : Ivan Nosko t.č. 0903 550 723

 Radovan Rusko t.č. 0911 965 400

**Organizačný štáb Vám želá veľa úspechov pri pretekoch.**